Стаў прафесіяналам у 1992 годзе ва ўзросце 16 гадоў і ў першым жа сезоне дэбютаваў на чэмпіянаце свету, выйграўшы 10 кваліфікацыйных матчаў. Перамог на чэмпіянаце Вялікабрытаніі 1993 года ва ўзросце 17 гадоў і 358 дзён, стаўшы самым маладым гульцом у гісторыі снукера, які выйграў рэйтынгавы турнір — рэкорд, які трымаецца па сённяшні дзень. У наступным сезоне ўвайшоў у топ-16 рэйтынгу, дзе нязменна пратрымаўся да &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202012/2013"&gt;сезону 2012/2013&lt;/a&gt;, і таксама стаў самым маладым гульцом, які атрымаў перамогу на Мастэрс, выйграўшы тытул у 1995 годзе ва ўзросце 19 гадоў і 69 дзён. У 2001 годзе атрымаў сваю першую перамогу на чэмпіянаце свету, стаўшы сёмым уладальнікам усіх тытулаў трайной кароны ў гісторыі. У &lt;a href="%D0%A1%D0%BD%D1%83%D0%BA%D0%B5%D1%80%D0%BD%D1%8B%20%D1%81%D0%B5%D0%B7%D0%BE%D0%BD%202002/2003"&gt;сезоне 2002/2003&lt;/a&gt; стаў лідарам афіцыйнага сусветнага рэйтынгу.